Document ID: 31993R1779

ΚΑΝΟΝΙΣΜΟΣ (ΕΟΚ) αριθ. 1779/93 ΤΗΣ ΕΠΙΤΡΟΠΗΣ της 2ας Ιουλίου 1993 για τη θέσπιση παρεκκλιτικών μέτρων στον τομέα του βοείου κρέατος λόγω προβλημάτων μεταφοράς που δημιουργήθηκαν από την εμφάνιση αφθώδους πυρετού στη Βουλγαρία
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 125/93 (2), και ιδίως το άρθρο 23,
Εκτιμώντας:
ότι τα πιστοποιητικά εισαγωγής για τα νεαρά αρσενικά βοοειδή που μπορούν να εισαχθούν για το δεύτερο τρίμηνο του 1993 δυνάμει του κανονισμού (ΕΟΚ) αριθ. 733/93 της Επιτροπής (3), εκδίδονται την τριακοστή ημέρα του τριμήνου αυτού, σύμφωνα με το άρθρο 15 παράγραφος 5 στοιχείο α) του κανονισμού (ΕΟΚ) αριθ. 2377/80 της Επιτροπής της 4ης Σεπτεμβρίου 1980 περί ειδικών λεπτομερειών εφαρμογής του καθεστώτος των πιστοποιητικών εισαγωγής και εξαγωγής στον τομέα του βοείου κρέατος (4), όπως τροποποιήθηκε τελευταία από τον κανονισμό (ΕΟΚ) αριθ. 3662/92 (5)- ότι η διάρκεια ισχύος των ανωτέρω πιστοποιητικών περιορίζεται σε 90 ημέρες σύμφωνα με το άρθρο 4 στοιχείο β) του κανονισμού (ΕΟΚ) αριθ. 2377/80- ότι, λόγω της καταστάσεως εισαγωγής μετά την εμφάνιση αφθώδους πυρετού στη Βουλγαρία, πρέπει να επιτραπεί καταλλήλως η παράταση ισχύος των εν λόγω πιστοποιητικών-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Κατά παρέκκλιση από τις διατάξεις του άρθρου 4 στοιχείο β) του κανονισμού (ΕΟΚ) αριθ. 2377/80, η διάρκεια ισχύος των πιστοποιητικών που εκδίδονται για το δεύτερο τρίμηνο του 1993, σύμφωνα με το άρθρο 15 παράγραφος 5 στοιχείο α) του εν λόγω κανονισμού, παρατείνεται κατά 60 ημέρες μετά από αίτηση του ενδιαφερομένου.
2. Στην αίτηση που αναφέρεται στην παράγραφο 1 πρέπει να επισυνάπτεται το πρωτότυπο του εν λόγω πιστοποιητικού.
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 2 Ιουλίου 1993.

Labels: 3
18
6